**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 20 /06/2025**

**Αριθμ. Πρωτ.: 12390**

**ΑΠΟΣΠΑΣΜΑ**

**Από το πρακτικό της αριθμ. 23ης /2025 Τακτικής Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 223**

|  |
| --- |
| **΄Εγκριση ετήσιου προγραμματισμού προσλήψεων τακτικού και έκτακτου (ορισμένου χρόνου ) προσωπικού του Δήμου Λεβαδέων έτους 2026.** |

Στη Λιβαδειά σήμερα 17η Ιουνίου 2025 ημέρα Τρίτη και, ώρα 11.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 11933/13-06-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα επτά (7) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος

2. Τουμαράς Βασίλειος

3. Πολυτάρχου Λουκάς (αν/κό μέλος Αγνιάδη Παναγιώτη)

4. Καλλιαντάσης Χρήστος

5. Παπαβασιλείου Αικατερίνη

6. Μίχας Δημήτριος (απών στο 12ο Θ.Η.Δ.)

7. Ταγκαλέγκας Ιωάννης (αποχώρησε στο 18ο Θ.Η.Δ.)

Ο Πρόεδρος της Δημοτικής Επιτροπής ενημέρωσε το σώμα ότι υποβλήθηκε το υπ΄αριθμ. πρωτ. 12090/17-06-2025 έγγραφο της Δ/νσης Διοικητικών Υπηρεσιών του Δήμου Λεβαδέων με τίτλο :΄΄ *Εγκριση ετήσιου προγραμματισμού προσλήψεων τακτικού και έκτακτου (ορισμένου χρόνου ) προσωπικού του Δήμου Λεβαδέων έτους 2026΄΄* για συζήτηση του θέματος εκτός ημερήσιας διάταξης ως κατεπείγον .

Το κατεπείγον του θέματος οφείλεται στις ασφυκτικές προθεσμίες που θέτει το Υπ.Εσωτερικών για την υποβολή του αιτήματος προγραμματισμού μόνιμου και ορισμένου χρόνου προσωπικού (έως 20/6/2025 ) μέσω της εφαρμογής ΑΠΟΓΡΑΦΗ , στις οποίες περιλαμβάνεται πριν την εισήγηση της Υπηρεσίας μας και τη λήψη απόφασης της Δημοτικής Επιτροπής επί αυτής , η συνεργασία με την Οικονομική Υπηρεσία του Δήμου για την διερεύνηση , βάσει των οικονομικών δεδομένων του Δήμου , της δυνατότητας κάλυψης της προκαλούμενος μισθοδοτικής δαπάνης .

Σύμφωνα με τις διατάξεις του άρθρου 75 παρ. 3 του Ν. 3852/2010 η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας .

Κατόπιν ο Πρόεδρος της Δημοτικής Επιτροπής έθεσε υπόψη των μελών την υπ΄αριθμ. πρωτ. 12090/17-06-2025 έγγραφη εισήγηση της Δ/νσης Διοικητικών Υπηρεσιών του Δήμου Λεβαδέων στο οποίο αναφέρονται :

Σχετικά με το θέμα, σας γνωρίζουμε τα κάτωθι:

Με την υπ’ αρ. [ΥΠ.ΕΣ. ΔΙΠΑΑΔ/Φ.2.9/ 94 / οικ.](https://dimosnet.gr/blog/laws/%cf%85%cf%80-%ce%b5%cf%83-%ce%b4%ce%b9%cf%80%ce%b1%ce%b1%ce%b4%cf%86-2-9-79-%ce%bf%ce%b9%ce%ba-1031924-06-2022/)9323/5.6.2025 **εγκύκλιο του Υπουργείου Εσωτερικών δίνονται οδηγίες, προς όλες τις Υπηρεσίες του Δημοσίου, αναφορικά με τον ετήσιο προγραμματισμό ανθρώπινου δυναμικού δημόσιας διοίκησης έτους 2026**

**1. ΘΕΣΜΙΚΟ ΠΛΑΙΣΙΟ**

Με το άρθρο 51 του ν.4622/2019 (Α’ 133) όπως αντικαταστάθηκε με το άρθρο 20 του Ν. 5027/2023 ( Α΄48 ) περί ετήσιου προγραμματισμού ανθρώπινου δυναμικού του δημοσίου τομέα υιοθετήθηκε μια ενιαία και ολοκληρωμένη διαδικασία για τον ετήσιο προγραμματισμό προσλήψεων, τόσο του τακτικού όσο και του προσωπικού με σχέση εργασίας ιδιωτικού δικαίου ορισμένου χρόνου , περιλαμβανομένου του εποχικού προσωπικού ή σύμβασης μίσθωσης έργου ή προσωπικού ωριαίας αποζημίωσης των φορέων του δημοσίου τομέα .

**2. ΠΕΔΙΟ ΕΦΑΡΜΟΓΗΣ**

* **Τακτικό Προσωπικό**

Στις διατάξεις της παρ.1 του άρθρου 51 του ν. 4622/2019 ( Α΄133 ) ορίζεται *« 1. Προσλήψεις του πάσης* *φύσεως τακτικού προσωπικού των φορέων του δημοσίου τομέα , όπως αυτός οριοθετείται στην περ. α ΄ της παρ.1 του άρθρου 14 του ν. 4270/2014 ( Α΄143) καθώς και των νομικών προσώπων ιδιωτικού και δημοσίου τομέα που δεν περιλαμβάνονται στη Γενική Κυβέρνηση , όπως αυτή ορίζεται στο ανωτέρω άρθρο , διενεργούνται βάσει ετήσιου προγραμματισμού . Σε κάθε περίπτωση , δεν περιλαμβάνεται στο πεδίο εφαρμογής η Βουλή των Ελλήνων .*

Με βάση τις ανωτέρω ρυθμίσεις στον ετήσιο προγραμματισμό προσλήψεων υπάγεται πλέον το πάσης φύσεως τακτικό προσωπικό του δημοσίου τομέα όπως αυτός οριοθετείται στην περ. α’ της παρ. 1 του άρθρου 14 του ν.4270/2014 (Α’ 143), καθώς και των νομικών προσώπων ιδιωτικού δικαίου του δημόσιου τομέα που δεν περιλαμβάνονται στη Γενική Κυβέρνηση και όχι μόνο των φορέων της Γενικής Κυβέρνησης.2

* **Προσωπικό με σχέση εργασίας ιδιωτικού δικαίου ορισμένου χρόνου, περιλαμβανομένου του εποχικού προσωπικού, ή σύμβασης μίσθωσης έργου ή προσωπικού ωριαίας αποζημίωσης των φορέων του δημοσίου τομέα.**

Στις διατάξεις της παρ. 9 του άρθρου 51 του ν.4622/2019 ορίζεται *« 9. Προσλήψεις προσωπικού με σχέση εργασίας Ιδιωτικού Δικαίου Ορισμένου Χρόνου, συμπεριλαμβανομένου και του εποχικού προσωπικού, ή σύμβασης μίσθωσης έργου ή προσωπικού ωριαίας αποζημίωσης****των φορέων της Γενικής Κυβέρνησης****, όπως αυτή οριοθετείται στην περ. β’ της παρ. 1 του άρθρου 14 του ν. 4270/2014, πραγματοποιούνται βάσει ετήσιου προγραμματισμού, σύμφωνα με τις διατάξεις του παρόντος.»*

Ως εκ τούτου, **δεν υποβάλλονται αιτήματα** **για προσωπικό με σχέση εργασίας ιδιωτικού δικαίου ορισμένου χρόνου, εποχικού προσωπικού, ή σύμβασης μίσθωσης έργου ή προσωπικού ωριαίας αποζημίωσης φορέων εκτός Γενικής Κυβέρνησης.**

**3. ΕΞΑΙΡΕΣΕΙΣ ΑΠΟ ΤΟΝ ΕΤΗΣΙΟ ΠΡΟΓΡΑΜΜΑΤΙΣΜΟ**

Από τη διαδικασία που προβλέπεται στο άρθρο 51 του ν.4622/2019 (Α’133), όπως ισχύει, περί ετήσιου προγραμματισμού ανθρώπινου δυναμικού του δημόσιου τομέα, εξαιρούνται οι περιπτώσεις που ρητά περιλαμβάνονται στην υπ΄αριθμ.   **ΔΙΠΑΑΔ/Φ.ΕΠ.1/934/6966/21-4-2023** (Β’ 2614) απόφαση των Υπουργών Οικονομικών και Εσωτερικών (σχετική εγκύκλιος της Υπηρεσίας μας ΔΙΠΑΑΔ/Φ.ΕΠ.1/937 /οικ.10223/15-6- 2023 (6ΖΑΤ46ΜΤΛ6-12Β).

Ομοίως εξαιρούνται και οι περιπτώσεις που εμπίπτουν στο άρθρο 35 του ν.5027/2023 (Α’ 48), όπως τροποποιήθηκε και ισχύει.

**4.ΓΕΝΙΚΕΣ ΟΔΗΓΙΕΣ ΓΙΑ ΤΗΝ ΥΠΟΒΟΛΗ ΤΟΥ ΕΤΗΣΙΟΥ ΠΡΟΓΡΑΜΜΑΤΙΣΜΟΥ ΑΝΘΡΩΠΙΝΟΥ ΔΥΝΑΜΙΚΟΥ**

Ο Ετήσιος Προγραμματισμός Ανθρώπινου Δυναμικού έτους 2026 θα υποβληθεί από τους φορείς που υπάγονται στο πεδίο εφαρμογής του σύμφωνα με τις κείμενες διατάξεις, όπως αναφέρονται ανωτέρω, για το:

**Α.ΤΑΚΤΙΚΟ ΠΡΟΣΩΠΙΚΟ**

✓ μόνιμο

✓ ΙΔΑΧ

✓ έμμισθη εντολή

**Β.ΟΡΙΣΜΕΝΟΥ ΧΡΟΝΟΥ ΠΡΟΣΩΠΙΚΟ**

✓ εποχικό προσωπικό

✓ προσωπικό με σχέση εργασίας ιδιωτικού δικαίου ορισμένου χρόνου

✓ προσωπικό με σύμβαση μίσθωσης έργου

✓ προσωπικό ωριαίας αποζημίωσης

✓ προσωπικό επί θητεία (π.χ. Διευθυντές, Καλλιτεχνικοί Διευθυντές, Ελεγκτές Ιατροί κ.α.)

Η διαδικασία υποβολής του θα πραγματοποιηθεί μέσω της εφαρμογής που έχει αναπτυχθεί στο Μητρώο Ανθρώπινου Δυναμικού του Ελληνικού Δημοσίου ([https://hr.apografi.gov.gr](https://hr.apografi.gov.gr/)) και θα διεκπεραιωθεί σε δύο κύκλους:

**Α.Κύκλος Προγραμματισμού Τακτικού Προσωπικού 2026**

**Β.Κύκλος Προγραμματισμού Ορισμένου Χρόνου Προσωπικού 2026**

**5. ΑΠΑΙΤΟΥΜΕΝΕΣ ΠΡΟΫΠΟΘΕΣΕΙΣ ΥΠΟΒΟΛΗΣ ΑΙΤΗΜΑΤΟΣ ΤΑΚΤΙΚΟΥ ΠΡΟΣΩΠΙΚΟΥ**

Για την πρωτογενή υποβολή αιτημάτων τακτικού προσωπικού, θα πρέπει να συντρέχουν σωρευτικά οι εξής προϋποθέσεις:

**α)** να έχει εκδοθεί και δημοσιευτεί σύμφωνα με τις οικείες διατάξεις που διέπουν την εσωτερική λειτουργία των οργανισμών η σχετική πράξη αντιστοίχισης των υφιστάμενων κλάδων και ειδικοτήτων με τους νέους κλάδους και ειδικότητες του Π.Δ. 85/2022 (Α΄ 232),

**β)** να έχουν αναπροσαρμοστεί τα ψηφιακά οργανογράμματα βάσει της πράξης της περ. α

**γ)** να έχουν επανεξεταστεί- διορθωθεί και συμπληρωθεί τα αντίστοιχα ειδικά περιγράμματα θέσεων βάσει των διατάξεων του Π.Δ. 85/2022 (Α΄ 232) και των οικείων οργανικών διατάξεων, λαμβάνοντας υπόψη και τις σχετικές οδηγίες που δόθηκαν για την ορθή κατάρτιση των ειδικών περιγραμμάτων θέσεων σύμφωνα με τις σχετικές εγκυκλίους.

**δ)** οι αιτούμενες θέσεις να είναι χαρακτηρισμένες στο Ψηφιακό Οργανόγραμμα **ως Κενές** και ως Εντός ή Εκτός Προσοντολογίου.

**Επισημαίνεται ότι για την έγκριση οποιουδήποτε αιτήματος πρόσληψης τακτικού προσωπικού, απαιτείται, σύμφωνα με την παρ. 2 του άρθρου 51 του ν.4622/2019 (Α΄133), η προηγούμενη ανάρτηση της οικείας κενής θέσης στο Ψηφιακό Οργανόγραμμα του άρθρου 16 του ν. 4440/2016 (Α’ 224).**

Σύμφωνα δε με τις διατάξεις του πρώτου εδαφίου της παρ. 1 του άρθρου 16 του ν.4440/2016 όπως αντικαταστάθηκε με την παράγραφο 2 του άρθρου 31 του ν.4795/2021 υποχρέωση Ψηφιακού Οργανογράμματος έχουν όλοι οι φορείς που το προσωπικό τους απογράφεται στο Μητρώο Ανθρώπινου Δυναμικού Ελληνικού Δημοσίου.

**6. ΤΟ ΚΑΘΕ ΑΝΑΛΥΤΙΚΟ ΑΙΤΗΜΑ ΠΡΟΓΡΑΜΜΑΤΙΣΜΟΥ ΠΡΟΣΛΗΨΕΩΝ ΤΑΚΤΙΚΟΥ ΠΡΟΣΩΠΙΚΟΥ ΠΕΡΙΛΑΜΒΑΝΕΙ ΤΑ ΕΞΗΣ ΠΕΔΙΑ:**

-**Πλήθος Αιτημάτων Πρόσληψης (αριθμητικό πεδίο)**

**- Έχει υποβληθεί αντίστοιχο σχέδιο στον Πολυετή Προγραμματισμό 2026-2029**:

-**Τεκμηρίωση Αναγκαιότητας:**  Επιλογή μίας τιμής από το αντίστοιχο λεξικό, ιεραρχώντας την πιο σημαντική αιτιολογία από τις εξής διαθέσιμες: 1) Άσκηση επιπλέον/νέων αρμοδιοτήτων, 2) Έλλειψη προσωπικού λόγω κινητικότητας, 3) Αποχωρήσεις λόγω συνταξιοδότησης, 4) Οργανωτική αναδιάρθρωση, 5) Συσσωρευμένες υπηρεσιακές εκκρεμότητες.

-**Ύψος Ετήσιας Προκαλούμενης Δαπάνης (ποσό σε ευρώ):** Αποτύπωση της δαπάνης των προσλήψεων του αιτούμενου προσωπικού της συγκεκριμένης Εργασιακής σχέσης, Κατηγορίας, Κλάδου και Ειδικότητας. Επισημαίνεται ότι για τον προσδιορισμό του ύψους των προκαλούμενων δαπανών, θα πρέπει να υπάρξει **συνεργασία μεταξύ των Διευθύνσεων Διοικητικού/Προσωπικού και των Οικονομικών Υπηρεσιών** των Φορέων προκειμένου το προκαλούμενο κόστος να υπολογιστεί κατά τρόπο όσο το δυνατόν πιο ακριβή και ορθολογικό, κατά κατηγορία και βαθμίδα, εντός του πλαισίου πάντα των κείμενων μισθολογικών διατάξεων στις οποίες εμπίπτει το νεοπροσλαμβανόμενο προσωπικό.

**Επισημαίνεται**

-**Μηνιαίος Βασικός Μισθός (αριθμητικό πεδίο):** ανά αιτούμενο άτομο.

-**Μηνιαίες Εργοδοτικές Εισφορές (αριθμητικό πεδίο)**: ανά αιτούμενο άτομο.

-**Υποχρεωτικά Επιδόματα (ελεύθερο κείμενο):**

Στο εν λόγω πεδίο καταχωρούνται τα τυχόν υποχρεωτικά επιδόματα που δικαιούται ο νεοπροσλαμβανόμενος ανάλογα με τη θέση και τον βαθμό όπως τα γνωρίζει ο εκκαθαριστής (π.χ. ανθυγιεινό, παραμεθορίου) και όχι αυτά που δεν είναι σε θέση να γνωρίζει η υπηρεσία (π.χ. τέκνου).

-**Τρόπος Κάλυψης/Πηγή Χρηματοδότησης:** Αποτύπωση του τρόπου κάλυψης της προκαλούμενης δαπάνης. Επιλογή τιμής από το αντίστοιχο λεξικό.

Για την επιλογή της τιμής θα πρέπει να ληφθεί υπόψη η πηγή κάλυψης της δαπάνης, είτε εν όλω, είτε κατά το μεγαλύτερο ποσοστό της.

-**Αναγκαίος χρόνος ολοκλήρωσης προσλήψεων:** Με βάση την αμεσότητα της ανάγκης πλήρωσης των αιτούμενων θέσεων, συμπληρώνεται ο μήνας που ο φορέας εκτιμά ότι η ανάγκη θα πρέπει να έχει καλυφθεί.

-**Πλήθος Εκτιμώμενων Αποχωρήσεων Τακτικού Προσωπικού αιτούμενου Κλάδου και Ειδικότητας (της αιτούμενης κατηγορίας, κλάδου και ειδικότητας):** Δεδομένου ότι πρόκειται για προγραμματισμό προσλήψεων του 2026 απαιτείται καταγραφή των αποχωρήσεων του 2025, (δηλαδή των αποχωρήσεων που έχουν πραγματοποιηθεί για οποιοδήποτε λόγο (π.χ. συνταξιοδότηση, μετάταξη κ.α.) έως την ημερομηνία υποβολής του αιτήματος και των αυτοδίκαιων αποχωρήσεων που εκτιμάται ότι θα υπάρξουν έως το τέλος του έτους 2025 συμπεριλαμβανομένων των αποχωρήσεων υπαλλήλων που κατέχουν προσωποπαγή θέση.

**-Πλήθος Υφιστάμενων Κενών Θέσεων αιτούμενου Κλάδου και ειδικότητας:** Το πλήθος των υφιστάμενων κενών της συγκεκριμένης Κατηγορίας, Κλάδου και ειδικότητας. Καταγραφή των κενών θέσεων όπως προβλέπονται στον Οργανισμό/Κανονισμό Λειτουργίας του Φορέα, κατά την ημερομηνία υποβολής του αιτήματος, **αφού έχουν αφαιρεθεί οι δεσμευμένες θέσεις. Δεν θεωρούνται κενές οι θέσεις για τις οποίες έχει χορηγηθεί έγκριση για πρόσληψη από τα αρμόδια όργανα και επίκειται η ολοκλήρωση της διαδικασίας πλήρωσής τους, π.χ. έκδοση προκήρυξης, αποτελεσμάτων κλπ**. Όπως προαναφέρθηκε, η εφαρμογή συνδέεται με το Ψηφιακό Οργανόγραμμα, όπου έχουν αποτυπωθεί από το φορέα οι κενές θέσεις του Οργανισμού/Κανονισμού του, συνεπώς ο αριθμός που θα συμπληρωθεί στο πεδίο αυτό δεν μπορεί να παρεκκλίνει του αριθμού που προκύπτει από το Ψηφιακό Οργανόγραμμά του.

-**Σύνολο προσλήψεων αιτούμενου Κλάδου σε συμμόρφωση προς αμετάκλητες δικαστικές αποφάσεις 2021-2025:** Συμπληρώνεται, ο αριθμός των προσλήψεων του συγκεκριμένου κλάδου και ειδικότητας, που έχουν πραγματοποιηθεί στο φορέα τόσο σε συμμόρφωση αμετάκλητων δικαστικών αποφάσεων, δηλαδή, των δικαστικών αποφάσεων που δεν επιδέχονται άσκηση ένδικων μέσων, όσο και των δικαστικών αποφάσεων που δεν έχουν καταστεί αμετάκλητες αλλά είναι άμεσα εκτελεστές και ενόψει της υποχρέωσης της Διοίκησης για συμμόρφωση, οι φορείς θα πρέπει να συμμορφώνονται άμεσα με το διατακτικό αυτών και να απασχολούν τους δικαιωθέντες διάδικους κατά την τελευταία πενταετία (2021-2025).

**-Σύνολο προσλήψεων αιτούμενου Κλάδου και ειδικότητας σε συμμόρφωση αποφάσεων ασφαλιστικών μέτρων 2021-2025:** Συμπληρώνεται, ο αριθμός των προσλήψεων του συγκεκριμένου κλάδου και ειδικότητας, που έχουν πραγματοποιηθεί στο φορέα σε συμμόρφωση ασφαλιστικών μέτρων κατά την τελευταία πενταετία (2021-2025) και μόνο στην περίπτωση που οι απασχολούμενοι με ασφαλιστικά μέτρα εξακολουθούν να παρέχουν υπηρεσίες στο φορέα έως την ημερομηνία υποβολής του αιτήματος.

-**Πλήθος θέσεων αιτούμενου κλάδου και ειδικότητας που έχει καλυφθεί μέσω Κινητικότητας:** Στο πεδίο αυτό καταχωρίζεται ο αριθμός των θέσεων που καλύφθηκαν στο πλαίσιο του Α΄ Κύκλου Κινητικότητας 2025.

-**Θεσμικό πλαίσιο που διέπει την πρόσληψη:** Αναφέρονται οι διατάξεις σύμφωνα με τις οποίες θα διενεργηθεί η πρόσληψη των αιτούμενων θέσεων.

**7. ΟΔΗΓΙΕΣ ΓΙΑ ΤΗΝ ΥΠΟΒΟΛΗ ΑΙΤΗΜΑΤΟΣ ΟΡΙΣΜΕΝΟΥ ΧΡΟΝΟΥ ΠΡΟΣΩΠΙΚΟΥ**

Στον κύκλο Προγραμματισμού Ορισμένου χρόνου προσωπικού υποβάλλονται αιτήματα για το κάτωθι προσωπικό:

**➢εποχικό προσωπικό.** Ως εποχικό προσωπικό δεν νοείται το έκτακτο προσωπικό εν γένει αλλά το προσωπικό το οποίο προσλαμβάνεται για την κάλυψη εποχικών και επαναλαμβανόμενων αναγκών, κατά την ίδια περιορισμένη χρονική περίοδο μέσα στο έτος (π.χ. πυροσβέστες για κάλυψη αναγκών κατά τη θερινή περίοδο, προσωπικό χιονοδρομικών κέντρων κατά τους χειμερινούς μήνες κ.ο.κ).

**➢προσωπικό με σχέση εργασίας ιδιωτικού δικαίου ορισμένου** χρόνου (νέα πρόσληψη και παράταση ή ανανέωση των συμβάσεων ΙΔΟΧ όπου προβλέπεται από τις κείμενες διατάξεις π.χ. επικουρικό προσωπικό κ.α.)

**➢προσωπικό με σύμβαση μίσθωσης έργου**

**➢προσωπικό ωριαίας αποζημίωσης**

**➢προσωπικό επί θητεία** (π.χ. Διευθυντές, Καλλιτεχνικοί Διευθυντές, Ελεγκτές Ιατροί κ.α.)

**3.Τα αιτήματα των φορέων για σύναψη συμβάσεων μίσθωσης έργου**για τα οποία απαιτείται βεβαίωση ΑΣΕΠ, σύμφωνα με το άρθρο 6 του Ν. 2527/1997, ως ισχύει, **θα πρέπει να αποσταλούν, με τα απαιτούμενα δικαιολογητικά, απευθείας από τους φορείς και στο ΑΣΕΠ, στην ηλεκτρονική διεύθυνση symvaseis-ergou@asep.gr,**προκειμένου να χορηγηθεί η σχετική βεβαίωση. Οι εν λόγω βεβαιώσεις όταν εκδοθούν θα πρέπει να κοινοποιηθούν στην Υπηρεσία μας.

**8.ΕΙΔΙΚΕΣ ΟΔΗΓΙΕΣ ΓΙΑ ΤΟΥΣ ΦΟΡΕΙΣ ΤΟΠΙΚΗΣ ΑΥΤΟΔΙΟΙΚΗΣΗΣ**

**8.1. ΤΑΚΤΙΚΟ ΠΡΟΣΩΠΙΚΟ**

Στον ετήσιο προγραμματισμό προσλήψεων εντάσσονται οι αναγκαίες κενές θέσεις τακτικού προσωπικού, συμπεριλαμβανομένων των κάτωθι περιπτώσεων:

α) οι θέσεις που έχουν συσταθεί για την παροχή υπηρεσιών του «βοήθεια στο σπίτι» σε δήμους που δεν υλοποιούν το πρόγραμμα, σύμφωνα με τις οδηγίες της Α.Π. 22899/10.4.2020 (ΑΔΑ: 64ΝΛ46ΜΤΛΕ-Κ7Π) εγκυκλίου του Υπουργείου Εσωτερικών,

β) οι θέσεις τακτικού προσωπικού σε ανταποδοτικές υπηρεσίες των ΟΤΑ α΄ βαθμού και των Ν.Π.Ι.Δ. αυτών, εφόσον δεν έτυχαν έγκρισης κατά την υποβολή τους σε προγραμματισμό προσλήψεων προηγούμενων ετών.

γ) οι θέσεις δικηγόρων και νομικών συμβούλων των ΟΤΑ α’ και β’ βαθμού και των Ν.Π.Ι.Δ. αυτών, οι οποίοι συνδέονται με τους φορείς με σχέση έμμισθης εντολής.

Πριν την υποβολή των αιτημάτων πλήρωσης κενών οργανικών θέσεων στην εφαρμογή, απαιτείται να ελέγξετε την ορθότητα των καταχωρημένων στοιχείων των θέσεων στο Ψηφιακό Οργανόγραμμα, ως προς την σχέση εργασίας, την κατηγορία εκπαίδευσης και τον κλάδο / ειδικότητα κάθε θέσης, δεδομένου ότι πρέπει να υπάρχει ταύτιση της λεκτικής τους ονομασίας, με την αναγραφόμενη πλέον στην πράξη αντιστοίχισης των υφιστάμενων κλάδων και ειδικοτήτων με τους νέους κλάδους και ειδικότητες του π.δ. 85/2022 (Α΄232).

Όπως προαναφέρθηκε, τα στοιχεία των Ψηφιακών Οργανογραμμάτων θα πρέπει να συμπίπτουν με τα στοιχεία στις δημοσιευμένες πράξεις αντιστοίχισης και δεν θα είναι δυνατή η υποβολή αιτήματος πλήρωσης κενών θέσεων του Ψηφιακού Οργανογράμματος, οι οποίες δεν έχουν χαρακτηριστεί στο σχετικό πεδίο ως ΕΝΤΟΣ ή ΕΚΤΟΣ Προσοντολογίου, σύμφωνα με τη δημοσιευθείσα πράξη αντιστοίχισης.

**Αποφάσεις συλλογικών οργάνων**

**Πριν την υποβολή των αιτημάτων από το Δήμο** / Περιφέρεια στην εφαρμογή, θα πρέπει να προηγηθεί η λήψη των κάτωθι, κατά περίπτωση, αποφάσεων, με ευθύνη του φορέα που αφορά το αίτημα:

-για τις θέσεις των Περιφερειών: απόφαση Περιφερειακής Επιτροπής (άρθ. 20 του ν.5056/2023),

-**για θέσεις των Δήμων: απόφαση Δημοτικής Επιτροπής (άρθρ. 9 του ν. 5056/2023),**

-για θέσεις των Ν.Π.Δ.Δ., των Συνδέσμων, και των Ιδρυμάτων των Δήμων καθώς και Νομικών Προσώπων των Περιφερειών: απόφαση του οικείου Διοικητικού Συμβουλίου,

-για θέσεις των Ν.Π.Ι.Δ.: απόφαση του οικείου Διοικητικού Συμβουλίου.

**Οι ως άνω αποφάσεις θα πρέπει να συμπεριλαμβάνουν το σύνολο των στοιχείων που θα υποβληθούν μέσω της προαναφερθείσας εφαρμογής («Βασικά στοιχεία» και «αναλυτικά αιτήματα προσλήψεων», συμπεριλαμβανομένου του αριθμού προτεραιότητας κάθε αιτούμενης θέσης), και να μνημονεύουν τις βεβαιώσεις περί ύπαρξης των αντίστοιχων κενών θέσεων και δυνατότητας κάλυψης της προκαλούμενης μισθολογικής δαπάνης , χωρίς ωστόσο να απαιτείται η αποστολή των αποφάσεων στο Υπουργείο Εσωτερικών.**

**8.2. ΟΡΙΣΜΕΝΟΥ ΧΡΌΝΟΥ ΠΡΟΣΩΠΙΚΟ**

Για τον προγραμματισμό προσλήψεων **ορισμένου χρόνου**  **προσωπικού** των φορέων της Αυτοδιοίκησης, σύμφωνα με τα προβλεπόμενα στο άρθρο 51 του ν. 4622/2019, όπως διαμορφώθηκε με το άρθρο 20 του ν. 5027/2023 (Α’ 48) θα πρέπει να προηγηθεί η λήψη των αποφάσεων, με ευθύνη του φορέα που αφορά το αίτημα:

-για τις θέσεις των Περιφερειών: απόφαση Περιφερειακής Επιτροπής (άρθ. 20 του ν.5056/2023),

-**για θέσεις των Δήμων: απόφαση Δημοτικής Επιτροπής (άρθρ. 9 του ν. 5056/2023),**

-για θέσεις των Ν.Π.Δ.Δ., των Συνδέσμων, και των Ιδρυμάτων των Δήμων καθώς και Νομικών Προσώπων των Περιφερειών: απόφαση του οικείου Διοικητικού Συμβουλίου,

-για θέσεις των Ν.Π.Ι.Δ.: απόφαση του οικείου Διοικητικού Συμβουλίου.

**Στον ετήσιο προγραμματισμό προσλήψεων εντάσσονται οι** αναγκαίες θέσεις έκτακτου προσωπικού των φορέων που περιλαμβάνονται **στο Μητρώο των Φορέων Γενικής Κυβέρνησης** για την πρόσληψη των κάτωθι κατηγοριών:

**-Προσωπικό ιδιωτικού δικαίου ορισμένου χρόνου που προσλαμβάνεται για τον καθαρισμό των σχολικών μονάδων κατά τις διατάξεις του άρ.57 του ν. 4821/2021 για το διδακτικό έτος 2026-2027**

-**Προσωπικό ιδιωτικού δικαίου ορισμένου χρόνου και συμβάσεων μίσθωσης έργου** άλλων κλάδων από ΚΑΠ των ΟΤΑ ή από ιδίους πόρους για τα ΝΠΙΔ των ΟΤΑ, συμπεριλαμβανομένων και των Διευθυντικών στελεχών επί θητεία.

 -Προσωπικό με σχέση εργασίας ιδιωτικού δίκαιου ορισμένου χρόνου , **κλάδου ΠΕ Μηχανικών** διαρκείας έως **24 μηνών** για τις ανάγκες των Υπηρεσιών Δόμησης **( Υ.ΔΟΜ ) ,**δυνάμει της παρ./9 του άρθρου 97 Α του ν. 3852/2010 , όπως προστέθηκε με το άρθρο 28 του Ν. 5188/2025 . Όπως προαναφέρθηκε για το συγκεκριμένο προσωπικό εισάγεται στην εφαρμογή ξεχωριστό αναλυτικό αίτημα , διακριτό αυτού που αφορά τις υπόλοιπες κατηγορίες των ΙΔΟΧ .

**Δεν απαιτείται να αποσταλούν δικαιολογητικά από τους φορείς, καθότι η υποβολή από τον κάθε φορέα του αιτήματος στην εφαρμογή, πιστοποιεί και την πληρότητα, ορθότητα και νομιμότητα του αιτήματός τους ως προς :**

-τη λήψη σχετικής απόφασης από το αρμόδιο, κατά περίπτωση, όργανο

-τη δυνατότητα πρόβλεψης σχετικών πιστώσεων στον προϋπολογισμό του έτους 2025, με υποχρέωση ανάλογης πρόβλεψης και για όσο χρόνο αναμένεται να διαρκέσει η σύμβαση

-για την ύπαρξη των θέσεων στον ΟΕΥ ή στον κανονισμό προσωπικού κατά το χρόνο πρόσληψης, για τις περιπτώσεις που αυτό απαιτείται

-ότι στον οικείο Κανονισμό Προσωπικού/Υπηρεσιών προβλέπεται ρητά η δυνατότητα πρόσληψης διευθυντικού στελέχους επί θητεία, και ορίζεται η διάρκεια αυτής.

**Επισημαίνεται ότι τα αιτήματα των φορέων για σύναψη συμβάσεων μίσθωσης έργου** για τα οποία απαιτείται βεβαίωση ΑΣΕΠ, σύμφωνα με το άρθρο 6 του Ν. 2527/1997, ως ισχύει, **θα πρέπει να αποσταλούν, με τα απαιτούμενα δικαιολογητικά, απευθείας από τους φορείς στο ΑΣΕΠ, στην ηλεκτρονική διεύθυνση symvaseis-ergou@asep.gr**, προκειμένου να χορηγηθεί η σχετική βεβαίωση.

**8.3. ΕΠΟΧΙΚΟ ΠΡΟΣΩΠΙΚΟ ΟΤΑ**

**Oι φορείς Τ.Α** **δεν απαιτείται** να υποβάλουν αιτήματα, μέσω της συγκεκριμένης διαδικασίας, για την **πρόσληψη του εποχικού τους προσωπικού,** καθότι με ειδικές διατάξεις το συγκεκριμένο προσωπικό έχει **εξαιρεθεί** και είτε η πρόσληψή του δεν εγκρίνεται από κανένα όργανο (**π.χ. ναυαγοσώστες, προσωπικό πυροπροστασίας, προσωπικό για τη στελέχωση των δημοτικών κατασκηνώσεων αρθ. 36 ν. 5046/2023), είτε εγκρίνεται με απόφαση του Υπουργού Εσωτερικών (π.χ. προσωπικό ανταποδοτικού χαρακτήρα, προσωπικό που αμείβεται με αντίτιμο  ή λοιπές αντικαταβολές κλπ).**

**9.ΠΡΟΘΕΣΜΙΑ ΥΠΟΒΟΛΗΣ ΑΙΤΗΜΑΤΩΝ ΕΤΗΣΙΟΥ ΠΡΟΓΡΑΜΜΑΤΙΣΜΟΥ ΠΡΟΣΛΗΨΕΩΝ**

**Α’ ΣΤΑΔΙΟ ΤΑΚΤΙΚΟΥ & ΟΡΙΣΜΕΝΟΥ ΧΡΟΝΟΥ ΠΡΟΣΩΠΙΚΟΥ**

**Από 5 έως 20 Ιουνίου 2025**

**Τέλος, κρίνεται σκόπιμο και αναγκαίο κατά την υποβολή των αιτημάτων εκ μέρους όλων των φορέων και υπηρεσιών, να ληφθούν υπόψη :**

* **η προσπάθεια που καταβάλλεται για την τήρηση των δημοσιονομικών δεσμεύσεων και ιδίως του λόγου μία (1) αποχώρηση/μία (1) πρόσληψη για το τακτικό προσωπικό,**
* **οι εγκρίσεις των ετήσιων προγραμματισμών των προηγούμενων ετών προς αποφυγήν υποβολής αιτημάτων ομοίων κλάδων, εφόσον ικανοποιήθηκε επαρκώς το υποβληθέν αίτημα, έτσι ώστε να πραγματοποιείται συνετή και ρεαλιστική εκτίμηση των αναγκών, με βάση τις ιδιαιτερότητες και τις άμεσες προτεραιότητες, τις εκτιμώμενες αποχωρήσεις του φορέα και τις επείγουσες ανάγκες προς κάλυψη που θα προκύψουν από αυτές τα επόμενα έτη, προκειμένου η προσπάθεια αυτή να οδηγήσει στον αποτελεσματικότερο σχεδιασμό και εφαρμογή της πολιτικής προσλήψεων στο Δημόσιο.**

**=====================================================================**

**1) Ειδικότερα επί των αιτημάτων πρόσληψης τακτικού προσωπικού έτους 2026,** σύμφωνα με το σχέδιο του πολυετούς προγραμματισμού προσλήψεων προσωπικού έτους 2026-2029 καθώς και με όσα διαλαμβάνονται στην . [ΥΠ.ΕΣ. ΔΙΠΑΑΔ/Φ.2.9/ 94 / οικ.](https://dimosnet.gr/blog/laws/%cf%85%cf%80-%ce%b5%cf%83-%ce%b4%ce%b9%cf%80%ce%b1%ce%b1%ce%b4%cf%86-2-9-79-%ce%bf%ce%b9%ce%ba-1031924-06-2022/)9323/5.6.2025 **κατόπιν συνεκτίμησης των οικονομικών δεδομένων** και των υπηρεσιακών αναγκών του Δήμου, σας γνωρίζουμε ότι :

1. Οι θέσεις του **τακτικού προσωπικού** οι οποίες είναι **κενές ,** σύμφωνα με την **αρ. πρωτ. 12055/16.6.2025 Βεβαίωση** της Δ/νσης Διοικητικών Υπηρεσιών και μπορούν να ενταχθούν στον ετήσιο προγραμματισμό προσλήψεων τακτικού (μόνιμου) προσωπικού ανά κλάδο/ειδικότητα και αριθμό, για το έτος 2026 , είναι οι παρακάτω

|  |  |  |
| --- | --- | --- |
| **ΚΛΑΔΟΣ ( Π.Δ. 85/2022 )** | **ΕΙΔΙΚΟΤΗΤΑ (Π.Δ 85/2022 )** | **ΑΡΙΘΜΟΣ** |
| ΤΕ ΔΙΟΙΚΗΤΙΚΟΥ –ΛΟΓΙΣΤΙΚΟΥ | ΔΙΟΙΚΗΤΙΚΟΥ –ΛΟΓΙΣΤΙΚΟΥ | 1 |
| ΤΕ ΝΟΣΗΛΕΥΤΙΚΗΣ | ΝΟΣΗΛΕΥΤΙΚΗΣ | 1 |
| ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ | ΔΙΟΙΚΗΤΙΚΟΥ-ΛΟΓΙΣΤΙΚΟΥ | 4 |
| ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΟΥ | ΔΕ ΧΕΙΡΙΣΤΏΝ ΜΗΧΑΝΗΜΑΤΩΝ ΕΡΓΟΥ | 1 |
| ΔΕ ΟΔΗΓΩΝ | ΟΔΗΓΩΝ | 2 |
| ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΕΞΩΤΕΡΙΚΩΝ ΧΩΡΩΝ | ΣΥΝΟΔΩΝ ΑΠΟΡΡΙΜΜΑΤΟΦΟΡΩΝ | 2 |
|  | ΣΥΝΟΛΟ | 11 |

Η κάλυψη των ως άνω κενών θέσεων καθίσταται άκρως αναγκαία και επιτακτική για την εύρυθμη λειτουργία των υπηρεσιών του Δήμου μας , δεδομένου ότι αυτός ήταν ήδη υποστελεχωμένος από τις αρχές του 2014 από την εφαρμογή του Προγράμματος της Εθελοντικής Ενδοαυτοδιοικητικής Κινητικότητας και η αποδυνάμωση του συνεχίστηκε με την μεγάλη έλλειψη προσωπικού λόγω των αυτοδίκαιων αποχωρήσεων, των συνταξιοδοτήσεων αλλά και των αποχωρήσεων στο πλαίσιο της Κινητικότητας , και ως εκ τούτου και οι ανάγκες των Υπηρεσιών να μην μπορούν να καλυφθούν μέσω μετατάξεων στα πλαίσια των κύκλων κινητικότητας καθότι οι Δήμοι δεν αποτελούν επιλογή .

Β. Το ύψος της προκαλούμενης δαπάνης για την πρόσληψη του προαναφερόμενου μόνιμου προσωπικού σύμφωνα με τα διαλαμβανόμενα στην [ΥΠ.ΕΣ. ΔΙΠΑΑΔ/Φ.2.9/ 94 / οικ.](https://dimosnet.gr/blog/laws/%cf%85%cf%80-%ce%b5%cf%83-%ce%b4%ce%b9%cf%80%ce%b1%ce%b1%ce%b4%cf%86-2-9-79-%ce%bf%ce%b9%ce%ba-1031924-06-2022/)9323/5.6.2025 , αποτυπώνεται στην με αρ. πρωτ. 12056/16.6.2025 βεβαίωση της Οικονομικής Υπηρεσίας , η οποία συνεκτιμώντας τα οικονομικά δεδομένα , τις ήδη δεσμευμένες από το Υπουργείο Εσωτερικών θέσεις λόγω έγκρισής τους στο πλαίσιο ετήσιων προγραμματισμών προηγούμενων ετών βεβαιώνει τη δυνατότητα κάλυψης της προκαλούμενης μισθολογικής δαπάνης , ως κατωτέρω :

|  |  |  |  |  |
| --- | --- | --- | --- | --- |
| Κλάδος –Ειδικότητα | **Ετήσια Δαπάνη** | | | |
| Βασικός Μισθός | Εργοδοτικές εισφορές | Υποχρεωτικά επιδόματα | Σύνολο δαπάνης |
| **ΤΕ ΔΙΟΙΚΗΤΙΚΟΥ**  **ΛΟΓΙΣΤΙΚΟΥ** | [1.137\*12]=13.644 | [231,72 \*12]=2.780,64 | - | 16.424,00 |
| **ΤΕ ΝΟΣΗΛΕΥΤΙΚΗΣ** | [1.137\*12]=13.644 | [231,72 \*12]= 2.780,64 | 105,00\*12=1.260 | 17.684,64 |
| **ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ ( 4 άτομα)** | [958\*12 \*]= 11.496\*4=45.984 | [195,24\*12] =2.342,88\*4=9.371,52 | - | 13838,88\*4= 55.355,52 |
| **ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΟΥ** | [958\*12 ]= 11.496 | [195,24\*12] =2.342,88 | [150\*12]=1.800 | 15.638,88 |
| **ΔΕ ΟΔΗΓΩΝ ( 2 άτομα )** | [958\*12]= 11.496\*2=22.992 | [195,24\*12]=2.342,88\*2=4.685,76 | [200\*12]=2.400\*2=4.800 | 16.238,88\*2= 32.477,76 |
| **ΥΕ ΣΥΝΟΔΩΝ ΑΠΟΡΡΙΜΜΑΤΟΦΟΡΩΝ (2 άτομα )** | [880\*12]=10.560\*2=21.120 | [185,94\*12]=2.231,28\*2=4.462,56 | [200\*12]=2.400\*2=4.800 | 15.191,28\*2= 30.382,56 |
|  |  |  |  |  |

**2 ) Ειδικότερα επί των αιτημάτων πρόσληψης έκτακτου προσωπικού έτους 2025,**

**Α. ΙΔΟΧ –Καθαρισμός Σχολείων για διδακτικό έτος 2026-2027**

**Σ**ύμφωνα με όσα διαλαμβάνονται στην [ΥΠ.ΕΣ. ΔΙΠΑΑΔ/Φ.2.9/ 94 / οικ.](https://dimosnet.gr/blog/laws/%cf%85%cf%80-%ce%b5%cf%83-%ce%b4%ce%b9%cf%80%ce%b1%ce%b1%ce%b4%cf%86-2-9-79-%ce%bf%ce%b9%ce%ba-1031924-06-2022/)9323/5.6.2025 , η αρμόδια υπηρεσία (Τμήμα Παιδείας και Δια Βίου Μάθησης λαμβάνοντας υπόψη τις ανάγκες καθαρισμού των σχολικών μονάδων ανά βαθμίδα εκπαίδευσης και ανά σχολική μονάδα , εισηγείται για τον προγραμματισμό πρόσληψης προσωπικού Ι.Δ.Ο.Χ , για τον καθαρισμό των σχολικών μονάδων του Δήμου Λεβαδέων για το έτος 2026 , το ίδιο όπως και το έτος 2025 τουλάχιστον **[ 21 ]** σχολικών καθαριστριών **πλήρους απασχόλησης** ( 6,5 ώρες /ημερησίως ) και **[ 30]** σχολικών καθαριστριών μερικής απασχόλησης (3 ωρών ημερησίως*.) .*

Το ύψος της προκαλούμενης δαπάνης για την πρόσληψη του προαναφερόμενου προσωπικού ορισμένου χρόνου , σύμφωνα με τα διαλαμβανόμενα στην [ΥΠ.ΕΣ. ΔΙΠΑΑΔ/Φ.2.9/ 94 / οικ.](https://dimosnet.gr/blog/laws/%cf%85%cf%80-%ce%b5%cf%83-%ce%b4%ce%b9%cf%80%ce%b1%ce%b1%ce%b4%cf%86-2-9-79-%ce%bf%ce%b9%ce%ba-1031924-06-2022/)9323/5.6.2025 , αποτυπώνεται στο κατωτέρω πίνακα :

|  |  |  |  |  |  |
| --- | --- | --- | --- | --- | --- |
| Κλάδος –Ειδικότητα | **Αριθμός** | **Συνολική Δαπάνη για το σχολικό έτος 2026-2027 ( 10 μήνες )** | | | |
| Βασικός Μισθός | Εργοδοτικές εισφορές | Υποχρεωτικά επιδόματα | Σύνολα |
| **ΥΕ ΚΑΘΑΡΙΣΤΡΙΩΝ ΣΧΟΛΙΚΩΝ ΚΤΙΡΙΩΝ ΠΛΗΡΟΥΣ ΑΠΑΣΧΟΛΗΣΗΣ** | **21** | **[880\*10\*21]=**  **184.800** | **[210,67\*10\*21]=**  **44.240,70** | **[150\*10\*21] =31.500,00** | **260.540,70** |
| **ΥΕ ΚΑΘΑΡΙΣΤΡΙΩΝ ΣΧΟΛΙΚΩΝ ΚΤΙΡΙΩΝ ΜΕΡΙΚΗΣ ΑΠΑΣΧΟΛΗΣΗΣ** | **30** | **[495\*10\*30]=**  **148.500,00** | **[118,50\*10\*30]=**  **35.550,00** | **[70,5\*10\*30]=**  **21.150,00** | **205.200,00** |
|  |  |  |  |  |  |
|  |  |  |  |  | |

**Β. Σύμβαση Μίσθωσης Εργου , ενός (1) Ιατρού Κ.Α.Π.Η**

Στα πλαίσια των ανωτέρω και σύμφωνα με τις οδηγίες του ανωτέρω εγγράφου του ΥΠ.ΕΣ ,η αρμόδια υπηρεσία Κοινωνικής Προστασίας , Παιδείας και Δια Βίου Μάθησης, λαμβάνοντας υπόψη τις άκρως απαραίτητες ανάγκες του ΚΑΠΗ Δήμου Λεβαδέων σε προσωπικό, προκειμένου να υποβληθεί το αίτημα για την σύναψη σύμβασης μίσθωσης έργου με κάλυψη της δαπάνης από τους Κεντρικούς αυτοτελείς πόρους , **με το με αρ. πρωτ.11947/13.6.2025**  έγγραφό της αιτείται τη σύναψη μίσθωσης έργου ενός (1) ατόμου ΠΕ Ιατρών ειδικότητας Γενικής Ιατρικής και εν ελλείψει Παθολογίας και εν ελλείψει Πνευμονολογίας και εν ελλείψει Καρδιολογίας, για την ιατρική παρακολούθηση των μελών των ΚΑΠΗ του Δήμου Λεβαδέων .

Σύμφωνα με την Εκθεση της αρμόδιας Υπηρεσίας : Για την απρόσκοπτη λειτουργία των ΚΑΠΗ Δήμου Λεβαδέων απαιτείται η ιατρική παρακολούθηση στα μέλη των ΚΑΠΗ, για την οποία ο Δήμος Λεβαδέων κρίνει απαραίτητο να συναφθεί σύμβαση μίσθωσης έργου για ένα (1) έτος , από την ημερομηνία υπογραφής της σύμβασης με έναν (1) ιατρό ειδικότητας Γενικής Ιατρικής και εν ελλείψει Παθολογίας και εν ελλείψει Πνευμονολογίας και εν ελλείψει Καρδιολογίας , για τους λόγους που αναλύονται παρακάτω:

Στον Ο.Ε.Υ του Δήμου Λεβαδέων ( ΦΕΚ 3212/τΒ/30-12-2011) όπως έχει τροποποιηθεί και ισχύει δεν προβλέπεται ειδικότητα ιατρού για να εκτελέσει το έργο όπως περιγράφεται παρακάτω :

- Ο ιατρός παρέχει: γενική φυσική εξέταση μελών, έλεγχο και παρακολούθηση αρτηριακής πίεσης των μελών, μέτρηση του σακχάρου και των λιπιδίων του αίματος, καθώς και ηλεκτροκαρδιογραφία παρακολούθηση των μελών, παραπομπή μελών σε άλλες ειδικότητες, σύσταση για παρακλινικές εξετάσεις και οδηγίες για φαρμακευτική αγωγή, συνταγογράφηση φαρμάκων καθώς και επίσκεψη στο σπίτι ανασφάλιστων, απόρων ή ασφαλισμένων στον ΟΓΑ σε έκτακτες περιπτώσεις.

**-Υλοποιεί προγράμματα πρόληψης και αγωγής υγείας για τους χρήστες των υπηρεσιών των Κέντρων Ανοικτής Προστασίας Ηλικιωμένων (ΚΑΠΗ) και των εξυπηρετούμενων των προγραμμάτων Φροντίδας τρίτης ηλικίας.**

**-Παρέχει υπηρεσίες ιατροφαρμακευτικής πρωτοβάθμιας φροντίδας και συνταγογράφησης φαρμάκων.**

**-Συντάσσει σχετικό αρχείο που θα περιέχει ξεχωριστό φάκελο της εξέτασης και των αντίστοιχων ανά εργασία μετρήσεων του κάθε μέλους, καθώς και το ιατρικό ιστορικό του, με σκοπό την περαιτέρω αξιοποίησή του ως προς την προληπτική και κατασταλτική ιατρική αγωγή που πρέπει κατά περίπτωση να ακολουθηθεί. Τα στοιχεία του προαναφερθέντος αρχείου που θα δημιουργηθεί θα υπάρχουν καταχωρημένα σε αντίστοιχο αρχείο του ΚΑΠΗ και τα μέλη θα μπορούν να τα επικαλούνται οποιαδήποτε στιγμή το επιθυμούν, είτε για ενημέρωση δική τους, είτε των ιατρών από τους οποίους παρακολουθούνται.**

-**Συμμετέχει σε δράσεις κοινωνικής αλληλεγγύης και κοινωνικής προστασίας που περιλαμβάνουν ενέργειες πρόληψης και αγωγής υγείας.**

Η προβλεπόμενη δαπάνη ανέρχεται στο ποσό των 4.744,00 ευρώ **.**

**Β. Σύμβαση Μίσθωσης Εργου , ενός (1) Παιδιάτρου στους Βρεφονηπιακούς και Παιδικούς Σταθμούς**

Ο παιδίατρος παρακολουθεί τα βρέφη και νήπια που φιλοξενούνται στους Βρεφονηπιακούς και Παιδικούς Σταθμούς του Δήμου Λεβαδέων . Υποβάλει σε ιατρική εξέταση όλα τα βρέφη και νήπια και παρακολουθεί τη διανοητική και σωματικής τους ανάπτυξη . Σε συνεργασία με τους γονείς /κηδεμόνες ελέγχει την τήρηση των υποχρεώσεων εμβολιασμών και εξετάζει έκτακτα περιστατικά μετά από υπόδειξη των γονέων .Τηρεί τις καρτέλες παρακολούθησης των βρεφών .Υποδεικνύει τα μέτρα που πρέπει να λαμβάνονται για την υγιεινή των βρεφών /νηπίων . Υποδεικνύει τα κατάλληλα μέτρα για την προφύλαξη των βρεφών /νηπίων από λοιμώδη νοσήματα και επιδημίες . Εισηγείται τη δυνατότητα επιστροφής στους Σταθμούς των βρεφών /νηπίων που απουσίαζαν από σοβαρή ασθένεια . Καλεί τους γονείς σε συγκεντρώσεις σχετικά με θέματα υγιεινής των παιδιών κ.λ.π

Στον Ο.Ε.Υ του Δήμου Λεβαδέων ( ΦΕΚ 3212/τΒ/30-12-2011) όπως έχει τροποποιηθεί και ισχύει δεν προβλέπεται ειδικότητα ιατρού για να εκτελέσει το έργο όπως περιγράφεται παρακάτω :

Η προβλεπόμενη δαπάνη ανέρχεται στο ποσό των 7.920,00 ευρώ  **( απαλλαγμένο από Φ.Π.Α )**

**Γ. Σύμβαση Μίσθωσης Εργου , ενός (1) ψυχολόγου για τις ανάγκες της Κοινωνικής Υπηρεσίας του Δήμου ,** για την παροχή υπηρεσιών συμβουλευτικού και υποστηρικτικού χαρακτήρα με γνώμονα την ουσιαστική προαγωγή της ψυχικής υγείας σε πρωτογενές επίπεδο.

Στον Ο.Ε.Υ του Δήμου Λεβαδέων ( ΦΕΚ 3212/τΒ/30-12-2011) όπως έχει τροποποιηθεί και ισχύει δεν προβλέπεται η προαναφερόμενη ειδικότητα για να εκτελέσει το ανωτέρω έργο

**Η προβλεπόμενη δαπάνη ανέρχεται στο ποσό των 7.000,00 ευρώ**

Σύμφωνα λοιπόν με τα παραπάνω και επειδή για την υποβολή των αιτημάτων πλήρωσης κενών οργανικών θέσεων στην ειδική εφαρμογή του Υπουργείου Εσωτερικών, στο πλαίσιο του ετήσιου προγραμματισμού προσλήψεων τακτικού και έκτακτου προσωπικού έτους 2025 απαιτείται, σύμφωνα με την υπ’ αρ. εγκύκλιο [ΥΠ.ΕΣ. ΔΙΠΑΑΔ/Φ.2.9/ 94 / οικ.](https://dimosnet.gr/blog/laws/%cf%85%cf%80-%ce%b5%cf%83-%ce%b4%ce%b9%cf%80%ce%b1%ce%b1%ce%b4%cf%86-2-9-79-%ce%bf%ce%b9%ce%ba-1031924-06-2022/)9323/5.6.2025 ,του Υπουργείου Εσωτερικών, να προηγηθεί απόφαση της Δημοτικής Επιτροπής εισηγούμαστε για τη λήψη της σχετικής απόφασης **Έγκρισης του ετήσιου προγραμματισμού πρόσληψης τακτικού και έκτακτου προσωπικού έτους 2026, ανά κλάδο /ειδικότητα και αριθμό , ως ανωτέρω .**

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Τις διατάξεις του άρθρου 51 του ν.4622/2019 (Α’ 133) όπως αντικαταστάθηκε με το άρθρο 20 του Ν. 5027/2023 ( Α΄48 )

-Την υπ’ αρ. [ΥΠ.ΕΣ. ΔΙΠΑΑΔ/Φ.2.9/ 94 / οικ.](https://dimosnet.gr/blog/laws/%cf%85%cf%80-%ce%b5%cf%83-%ce%b4%ce%b9%cf%80%ce%b1%ce%b1%ce%b4%cf%86-2-9-79-%ce%bf%ce%b9%ce%ba-1031924-06-2022/)9323/5.6.2025 εγκύκλιο του Υπουργείου Εσωτερικών

-Την με αριθ. πρωτ. 11947/13-06-2025 εισήγηση της Δ/νσης Κοινωνικής Προστασίας , Παιδείας και Δια Βίου Μάθησης

-Την με αριθ. πρωτ. 12055/16.6.2025 Βεβαίωση της Δ/νσης Οικονομικών Υπηρεσιών

-Την με αριθ. πρωτ. 12056/16.6.2025 Βεβαίωση της Δ/νσης Οικονομικών Υπηρεσιών

-Την με αριθ. πρωτ. 12090/17-07-2024 έγγραφη εισήγηση της Δ/νσης Διοικητικών Υπηρεσιών

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**1**.Εγκρίνει τον ετήσιο προγραμματισμό προσλήψεων **τακτικού προσωπικού** στο Δήμο Λεβαδέων για το έτος 2026 , ανά κλάδο /ειδικότητα και αριθμό ως κατωτέρω :

|  |  |  |
| --- | --- | --- |
| **ΚΛΑΔΟΣ ( Π.Δ. 85/2022 )** | **ΕΙΔΙΚΟΤΗΤΑ (Π.Δ 85/2022 )** | **ΑΡΙΘΜΟΣ** |
| ΤΕ ΔΙΟΙΚΗΤΙΚΟΥ –ΛΟΓΙΣΤΙΚΟΥ | ΔΙΟΙΚΗΤΙΚΟΥ –ΛΟΓΙΣΤΙΚΟΥ | 1 |
| ΤΕ ΝΟΣΗΛΕΥΤΙΚΗΣ | ΝΟΣΗΛΕΥΤΙΚΗΣ | 1 |
| ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ | ΔΙΟΙΚΗΤΙΚΟΥ-ΛΟΓΙΣΤΙΚΟΥ | 4 |
| ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΟΥ | ΔΕ ΧΕΙΡΙΣΤΏΝ ΜΗΧΑΝΗΜΑΤΩΝ ΕΡΓΟΥ | 1 |
| ΔΕ ΟΔΗΓΩΝ | ΟΔΗΓΩΝ | 2 |
| ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΕΞΩΤΕΡΙΚΩΝ ΧΩΡΩΝ | ΣΥΝΟΔΩΝ ΑΠΟΡΡΙΜΜΑΤΟΦΟΡΩΝ | 2 |
|  | ΣΥΝΟΛΟ | 11 |

**2**. Εγκρίνει τον ετήσιο προγραμματισμό προσλήψεων **έκτακτου (ΙΔΟΧ ) προσωπικού** για τον καθαρισμό των Σχολείων του Δήμου Λεβαδέων για το διδακτικό έτος 2026-2027 **,** ως κατωτέρω :

|  |  |
| --- | --- |
| Κλάδος –Ειδικότητα | **Αριθμός** |
|
| **ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ ΣΧΟΛΙΚΩΝ ΜΟΝΑΔΩΝ ΠΛΗΡΟΥΣ ΑΠΑΣΧΟΛΗΣΗΣ ( 6,5 ώρες ημερησίως )** | **21** |
| **ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ ΣΧΟΛΙΚΩΝ ΜΟΝΑΔΩΝ ( 3 ώρες /ημερησίως )** | **30** |
|  |  |

**3**. Εγκρίνει τον προγραμματισμό σύναψης σύμβασης μίσθωσης έργου για το έτος 2026 ενός (1) ατόμου ΠΕ Ιατρών ειδικότητας Γενικής Ιατρικής και εν ελλείψει Παθολογίας και εν ελλείψει Πνευμονολογίας και εν ελλείψει Καρδιολογίας, , προϋπολογισμού δαπάνης 4.744,00 ευρώ , για την ιατρική παρακολούθηση των μελών των ΚΑΠΗ του Δήμου Λεβαδέων.

**4**. Εγκρίνει τον προγραμματισμό σύναψης σύμβασης μίσθωσης έργου για το έτος 2026, ενός (1) Παιδιάτρου στους Βρεφονηπιακούς και Παιδικούς Σταθμούς , προϋπολογισμού δαπάνης 7.920,00 ευρώ , για τους λόγους που αναφέρονται στην εισήγηση.

**5**. Εγκρίνει τον προγραμματισμό σύναψης σύμβασης μίσθωσης έργου για το έτος 2026 , ενός (1) ψυχολόγου για τις ανάγκες της Κοινωνικής Υπηρεσίας του Δήμου , προϋπολογισμού δαπάνης 7.000,00 ευρώ , για την παροχή υπηρεσιών συμβουλευτικού και υποστηρικτικού χαρακτήρα με γνώμονα την ουσιαστική προαγωγή της ψυχικής υγείας σε πρωτογενές επίπεδο.

**6.** Την υποβολή από την Υπηρεσία σχετικού αιτήματος στην Ειδική Εφαρμογή , η οποία έχει ενταχθεί στο Μητρώο Ανθρώπινου Δυναμικού του Ελληνικού Δημοσίου (https://hr.apografi.gov.gr).

**Η απόφαση πήρε αριθμό 223/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος
2. Αγνιάδης Παναγιώτης
3. Καλλιαντάσης Χρήστος
4. Παπαβασιλείου Αικατερίνη
5. Μίχας Δημήτριος
6. Ταγκαλέγκας Ιωάννης

ΠΙΣΤΟ ΑΠΟΣΠΑΣΜΑ

Λιβαδειά 20-06-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ